
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1009 

14 Νοεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός Ετήσιας Επιχορήγησης του Ναυτικού 

Μουσείου της Ελλάδος έτους 1998 . 1 

Σύσταση ομάδας ελέγχου για τη διενέργεια ελέγχου 

του Λ.Π. «Ανάπτυξη του τομέα Γεωργίας» . 2 

Σύσταση πάγιας προκαταβολής στο Ν.Γ.Ν. - ΚΎ. ΚΑ¬ 
ΛΑΒΡΥΤΩΝ . 3 

Τροποποίηση της αριθμ. 5328/20.8.1996 απόφαση 

(ΦΕΚ 856/1996 τ.Β’) . 4 

Τροποποίηση της συστατικής πράξης της αμιγούς Κοι¬ 
νοτικής Επιχείρησης με τίτλο «Κοινοτική Επιχεί¬ 
ρηση, Τοπικής Ανάπτυξης Περσίας» της Κοινότητας 

Περαίας Νομού Θεσσαλονίκης . 5 

Τροποποίηση του Οργανισμού Εσωτερικής Υπηρεσίας 
της Κοινότητας Ν. Ραιδεστού Ν. Θεσσαλονίκης .. 6 
Τροποποίηση του Οργανισμού Εσωτερικής Υπηρεσίας 
(Ο.Ε.Υ.) (σύσταση Ταμιακής Υπηρεσίας) του Δήμου 

Κιλκίς Επιπέδου Γραφείου . 7 

Σύσταση ίδιου Νομικού Προσώπου στην κοιν. Στειρίου 
Ν. Βοιωτίας, με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) ΚΟΙΝΟΤΗ¬ 
ΤΑΣ ΣΤΕΙΡΙΟΥ». 8 

Ανάκληση του ειδικού κανονισμού Λιμένα Λαυρίου υπ’ 
αριθμ. 26, «Περί αχθοφορικών δικαιωμάτων Λιμένα 

Λαυρίου» . 9 

Χαρακτηρισμός των νερών της Περιοχής του ποταμού 


Λαγκάβιστα Κοινότητας Λίστας Ν Θεσπρωτίας και 
καθορισμός όρων διάθεσης αποβλήτων σ’ αυτά .. 10 
Δημοσίευση άσκησης επαγγέλματος Κοινωνικού Λει¬ 
τουργού .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.950.1/1/97 (1) 

Καθορισμός Ετήσιας Επιχορήγησης του Ναυτικού Μου¬ 
σείου της Ελλάδος έτους 1998. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του Ν. 2362/95 «Κώδικας Δημοσίου 


Λογιστικού (ΦΕΚ 247 Α727.11.95) και Ν. 2469/97 άρθρο 

1. 

β. Το άρθρο 4 του Νόμου 1544/1985 «Περί επιχορήγη¬ 
σης του Ναυτικού Μουσείου της Ελλάδος» (ΦΕΚ 80 Α’ 
από 8.5.85). 

3. Την υπ’ αριθμ. 22961/7.10.96 Κ.Υ.Α. Πρωθυπουρ¬ 
γού και Υ.Ε.Θ.Α. «Περί αναθέσεως αρμοδιοτήτων στον 
Υ.Φ.Ε.Θ.Α.» (ΦΕΚ 933 Β/10.10.96). 

δ. Την υπ’ αριθμ. 1107147/1239/0006Α/4.10.96 ΚΥΑ 
Πρωθυπουργού και Υπ. Οικονομικών «Περί αναθέσεως 
αρμοδιοτήτων στους Υφυπουργούς Οικονομικών» (ΦΕΚ 
922Β/7.10.96). 

ε. Την πρόταση του Γενικού Επιτελείου Ναυτικού, απο¬ 
φασίζουμε: 

Καθορίζουμε την ετήσια επιχορήγηση του Ναυτικού 
Μουσείου της Ελλάδος για το οικονομικό έτος 1998 σε 
έξη εκατομμύρια τριακόσιες εβδομήντα χιλιάδες 
(6.370.000) δρχ. καταβλητέα σε βάρος του φορέα 11- 
300 ΚΑΕ 2449 «Επιχορηγήσεις σε λοιπές βιβλιοθήκες και 
Μουσεία» του Προϋοπολογισμού ΥΕΘΑ/ΓΕΝ έτους 1998. 

Από τις διατάξεις της απόφασης αυτής προκαλείται δα¬ 
πάνη, ποσού έξη εκατομμυρίων τριακοσίων εβδομήντα χι¬ 
λιάδων (6.370.000) δρχ. σε βάρος του Προϋπολογισμού 
ΥΕΘΑ/ΓΕΝ 1998 ΚΑΕ 2449, στον οποίο να γίνει σχετική 
πρόβληψη. 

Η παρούσα να δημοσιευθεί στην εφημερίδα της Κυβερνή- 
σεως και να κοινοποιηθεί για εκτέλεση. 

Αθήνα, 6 Οκτωβρίου 1997 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΛΗΜΗΤΡΙΟΣ ΑΠΟΣΤΟΛΑΚΗΣ ΝΙΚΟΛ. ΧΡΙΣΤΟΔΟΥΛΑΚΗΣ 
-♦- 

Αριθ. 2076338/3178 (2) 

Σύσταση ομάδας ελέγχου για τη διενέργεια ελέγχου του 
Λ. Π. «Ανάπτυξη του τομέα Γεωργίας». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 6 του Ν. 2187/94 «Ειδικό Συντονιστικό 

Όργανο Ελέχγου των προγραμμάτων που χρηματοδοτού¬ 
νται από την Ε.Ε.». 

β. Του Ν. 2081 /92 «Ρύθμιση του θεσμού των Επιμελη¬ 
τηρίων κλπ. (Α. 154). 

γ. Του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτούνται 
από την Ε.Ε.» (Α.219). 

2. Τηναριθ. 1107147/1239/4.10.1996 απόφαση ανά¬ 
θεσης αρμοδιοτήτων του Υπουργού Οικονομικών στους 
Υφυπουργούς Οικονομικών. (ΦΕΚ 922 τ.Β'). 

3. Την αριθμ. 34001/1957/9.10.96 απόφαση ανάθε¬ 
σης αρμοδιοτήτων του Υπουργού Εθνικής Οικονομίας 
στους Υφυπουργούς Εθνικής Οικονομίας. (ΦΕΚ 937 τ.Β’). 

4. Την Κοινή Απόφαση Υπουργών Εθνικής Οικονομίας 
και Οικονομικών αριθ. 2013036/1557/21.2.96 «Αποζημί¬ 
ωση μελών ομάδων ελέγχων σε προγράμματα που χρημα¬ 
τοδοτούνται από την Ευρωπαϊκή Ένωση και εκτελούνται 
από Νομικά Πρόσωπα Δημοσίου ή Ιδιωτικού Δικαίου, Ορ¬ 
γανισμούς Τοπικής Αυτοδιοίκησης, Δημόσιες Επιχειρή¬ 
σεις, Ιδιωτικούς Φορείς και Φυσικά Πρόσωπα (Β. 133). 

5. Το αριθμ. 29931/15.10.97 έγγραφο του Υπουργείου 
Γ εωργίας. 

6. Την απόφαση Ε (96) 482/24.4.96 που αφορά την 
έγκριση του Πολυταμειακού Επιχειρησιακού Προγράμμα¬ 
τος Τεχνικής Βοήθειας και την αριθμ. 8287/7.3.97 από¬ 
φασή του Υφ. Εθνικής Οικονομίας. 

7. Την αριθμ. 19/24.9.97 απόφαση του Ε.Σ.Ο.Ε. για την 
διενέργεια ελέγχου του Λ.Π. «Ανάπτυξη του Τομέα Γεωρ¬ 
γίας» ΚΑΝ 2328/91 στο Ν. Θεσσαλονίκης. 

8. Την ανάγκη ουσιαστικού ελέγχου στο Λ.Π. «Ανάπτυξη 
του Τομέα Γεωργίας». 

9. Το γεγονός ότι από τις διατάξεις αυτής της απόφασης 
προκαλείται δαπάνη για αμοιβή των ελεγκτών η οποία βα¬ 
ρύνει τον ΚΑΕ 515 φορέα 140, ενώ τα υπόλοιπα έξοδα 
(οδοιπορικά έξοδα, έξοδα διανυκτέρευσης και ημερησία 
αποζημίωση) καλύπτονται από το πρόγραμμα Τεχνικής 
Βοήθειας, σύμφωνα με την από 12.6.96 σύμβαση. 

10. Την αριθμ. 25102/ΔΕΦΕ 1393/12.7.96 απόφαση 
του Υπ. Εθν. Οικονομίας. 

11. Το πρόγραμμα ελέγχων 1997 του ΕΣΟΕ, αποφασί¬ 
ζουμε. 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου Λ.Π. «Ανάπτυξη του Τομέα Γεωργίας» 
και ορίζουμε ως μέλη της ομάδας τους εξής: 

α. Δημοσθένη Αντωνόπουλο, Υπάλληλο του Γ.Λ.Κ./ 
Δ41. 

β. Παντελή Αρμάο, Υπάλληλο του ΥΠΕΘΟ. 

γ. Στυλιανό Σύλλα, Υπάλληλο του Υπ. Γεωργίας. 

δ. Ευγενία Καρολίδου, Υπάλληλο του Υπ. Γ εωργίας. 

ε. Σοφία Ιακωβίδου, Υπάλληλο του Υπ. Γεωργίας. 

2. Ο έλεγχος θα διεξαχθεί στον Ν. Θεσσαλονίκης. 

Αντικείμενο του ελέγχου είναι το σύστημα διαχείρισης 

ενεργειών και δράσεων στα πλαίσια του ΚΑΝ 2328/91. 

Συγκεκριμένα θα ελεγχθούν η Δ/νση Γ εωργίας της Νομ. 
Αυτοδιοίκησης Θεσσαλονίκης και ορισμένοι τελικοί δι¬ 
καιούχοι κατ' επιλογήν. 

3. Έργο της ελεγκτικής ομάδας είναι: 

α. Η διαπίστωση της υλοποίησης των επί μέρους ενερ¬ 
γειών του παραπάνω αναφερομένου προγράμματος, σύμ¬ 
φωνα με τις Εθνικές και Κοινοτικές διατάξεις. 

β. Η πληρότητα και η νομιμότητα των δικαιολογητικών 


και λοιπών παραστατικών στοιχείων πληρωμών που έγιναν 
από τους ανωτέρω φορείς και 

γ. Η επιτόπια εξακρίβωση του φυσικού αντικειμένου των 
επενδυτικών σχεδίων. 

4. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τον τρόπο που αναφέρεται στην αριθμ. 7/6.2.96 απόφαση 
του Ε.Σ.Ο.Ε. 

5.0 έλεγχος μαζί με τις ημέρες μετακίνησης θα διαρκέ¬ 
σει από 9.11.97 μέχρι και 13.11.97. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 3 του Προϊμίου από¬ 
φαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1997 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΧΡΗΣΤΟΣ ΠΑΧΤΑΣ ΝΙΚΟΛ. ΧΡΙΣΤΟΔΟΥΛΑΚΗΣ 

-♦- 

Αριθ. ΔΥ5α/12899 (3) 

Σύσταση πάγιας προκαταβολής στο Ν.Γ.Ν. - Κ.Υ. ΚΑΛΑ¬ 
ΒΡΥΤΩΝ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 496/74 «περί Λογιστικού Ν.Π.Δ.Δ.» όπως 
έχει τροποποιηθεί, συμπληρωθεί και ισχύει μέχρι σή¬ 
μερα. 

β. Του Ν.Δ. 2592/53 «Περί οργάνωσης της Ιατρικής 
Αντίληψης» όπως έχει τροποποιηθεί, συμπληρωθεί και 
ισχύει μέχρι σήμερα. 

2. Την αριθ. 1107147/1239/0006Α/4.10.96 Απόφαση 
του Πρωθυπουργού και του Υπουργού Οικονομικών για 
«ανάθεση αρμοδιοτήτων στον Υφυπουργό Οκονομικών» 
(ΦΕΚ 322/τ.β77.10.96). 

3. Την απόφαση του Υπουργού, Πρόνοιας και Κοινωνι¬ 
κών Ασφαλίσεων αρ. Α3β/οικ.4787/87 (ΦΕΚ 167/6.4.87 
τ.β’) «Περί έγκρισης του οργανισμού του Γ ενικού Νομαρ¬ 
χιακού Νοσοκομείου Κέντρου Υγείας Καλαβρύτων» όπως 
ισχύει μέχρι σήμερα. 

4. Το απόσπασμα πρακτικών της με αριθ. 7/8.8.97 συ¬ 
νεδρίασης του Δ.Σ. του Γενικού Νομαρχιακού Νοσοκο¬ 
μείου Κέντρου Υγείας Καλαβρύτων. 

5. Τις συνθήκες λειτουργίας του Γενικού Νομαρχιακού 
Νοσοκομείου Κέντρου Υγείας Καλαβρύτων. 

6. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού και του Προϋπολογισμού του 
Νοσοκομείου με την απόφαση αυτή, αποφασίζουμε: 

1. Συνιστούμε πάγια προκαταβολή στο Νομαρχιακό Γε¬ 
νικό Νοσοκομείο Κέντρο Υγείας Καλαβρύτων. 

2. Καθορίζουμε το ύψος της πάγιας προκαταβολής του 
Νομαρχιακού Γενικού Νοσοκομείου Κέντρου Υγείας Κα¬ 
λαβρύτων στο ποσό των 200.000 δρχ. και ορίζουμε τις με 
κωδικούς αριθμούς εξόδων 0824 και 0831, πιστώσεις του 
προϋπολογισμού εξόδων του σε βάρος των οποίων θα 

ενεργούνται πληρωμές δαπανών από την πάγια προκατα¬ 
βολή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1997 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚΟΛ. ΧΡ1ΣΤΟΔΟΥΛΑΚΗΣ Κ. ΓΕΙΤΟΝΑΣ 

- 4 - 

Αριθ. 907 (4) 

Τροποποίηση τηςαριθμ. 5328/20.8.1996 απόφαση (ΦΕΚ 
856/1996 τ.Β). 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΔΥΤ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277-291 του ΔΚΚ (Π.Δ. 
410/95). 

2. Την αριθμ. 5328/20.8.1996 απόφαση (ΦΕΚ 856/ 
1996 τ.Β’) όπως τροποποιήθηκε και συμπληρώθηκε μετα¬ 
γενέστερα με την αριθ. 7.664/20.11.1996 απόφαση 
(ΦΕΚ 1124/96 τ.Β'). 

3. Την αριθμ. 25057/9.4.1984 (ΦΕΚ 244 Β7 
19.4.1984) απόφαση του Υπουργού Εσωτερικών και 

4. Την αριθμ. 238/1997 απόφαση του Δημοτικού Συμ¬ 
βουλίου Καστοριάς, αποφασίζουμε: 

Τροποποιούμε: α) Την παρ. 6 της αριθμ. 5328/ 
20.8.1996 απόφαση μας ως εξής: Ο Δήμος διαθέτει στην 
επιχείρηση χρηματικό ποσό 100.000.000 δρχ. ως ίδια 
συμμετοχή στο αρχικό κεφάλαιο της. 

Από την απόφαση αυτή προκαλείται επί πλέον δαπάνη 
ύψους 50.000.000 δρχ. σε βάρος του προϋπολογισμού 
του Δήμου ΚΑ 2-212-9ιδ. 

Με την παρούσα Κανονιστική Πράξη ο Δήμος Καστο¬ 
ριάς επιβαρύνεται εφάπαξ με το ποσό των 50.000.000 
δρχ. 

Κατά τα λοιπά ισχύει η απόφαση σύστασης της επιχεί¬ 
ρησης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Καστοριά, 13 Οκτωβρίου 1997 

Με εντολή Γεν. Γραμμ. Περιφ. 

Η Διευθύντρια 
X. ΧΑΣΟΥ 

- 4 - 

Αριθ. 31311 (5) 

Τροποποίηση της συστατικής πράξης της αμιγούς Κοινο¬ 
τικής Επιχείρησης με τίτλο «Κοινοτική Επιχείρηση, Το¬ 
πικής Ανάπτυξης Περαίας» της Κοινότητας Περαίας 

Νομού Θεσσαλονίκης. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. 

ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Των άθρων 277 παραγ. 3 και 315 του 
Δημοτικού και Κοινοτικού Κώδικα (Π.Δ. 410/1995) και β) 
του άρθρου 27 του Ν. 2081/1985 με το οποίο προστίθε¬ 
ται το άρθρο 27 Α στο Ν. 1558/1985 «Κυβέρνηση και Κυ¬ 
βερνητικά Όργανα» και γ) των άρθρων 6 παραγρ. 10 και 7 


παραγρ. 1 του Ν. 2503/1997 «Διοίκηση, οργάνωση, στε- 
λέχωση της περιφέρειας κλπ». 

2. Την 25027/1984 (ΦΕΚ 244τ.Β) απόφαση του 
Υπουργού Εσωτερικών «Καθορισμός αναγκαίων λεπτομε¬ 
ρειών για την εφαρμογή των διατάξεων των άρθρων 205 
έως 213 του Ν. 1065/1980». 

3. Την ΕΣ. 14498/1995 απόφασή μας, περί συστάσεως 
της ανωτέρω αμιγούς Κοινοτικής Επιχείρησης (ΦΕΚ 336/ 
1995 τ.Β). 

4. Την 124/1997 απόφαση του κοινοτικού συμβουλίου 
Περαίας για την τροποποίηση της συστατικής πράξης, 
αποφασίζουμε: 

Τροποποιούμε την ΕΣ. 14498/1997 απόφασή μας, περί 
συστάσεως της αμιγούς Κοινοτικής Επιχείρησης με τον τί¬ 
τλο «Κοινοτική Επιχείρηση Τοπικής Ανάπτυξης Περαίας» 
κατά τα οριζόμενα στην 124/1997 απόφαση του κοινοτι¬ 
κού συμβουλίου Περαίας, ως προς το κεφάλαιο το οποίο 
αυξάνεται κατά 10.000.000 δρχ. 

Έτσι η παραγρ. 6 της απόφασης αυτής διαμορφώνεται 
ως εξής: 

παραγρ. 6: Η κοινότητα διαθέτει ως κεφάλαιο το ποσό 
των 20.000.000 δρχ. σε Μετρητά. 

Κατά τα λοιπά εξακολουθεί να ισχύει η τροποποιούμενη 
απόφασή μας. 

Από τις διατάξεις της απόφασης αυτής προκαλείται δα¬ 
πάνη σε βάρος της κοινότητας ύψους 10.000.000 δρχ. 

Για την αντιμετώπιση της δαπάνης αυτής προβλέφθηκε 
ισόποση πίστωση στο Κ.Α. 212 9Α του τρέχοντος προϋπο¬ 
λογισμού της Κοινότητας Περαίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Οκτωβρίου 1997 
Ο Γενικός Γραμματέας 
ΧΑΡΑΛΑΜΠΟΣ ΣΟΦΙΑΝΟΣ 

- 4 - 

Αριθ. 33629 (6) 

Τροποποίηση του Οργανισμού Εσωτερικής Υπηρεσίας 
της Κοινότητας Ν. Ραιδεστού Ν. Θεσσαλονίκης. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 - Τις διατάξεις: α) Της παραγρ. 5 του άρθρου 8 του Ν. 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για την Νομαρ¬ 
χιακή Αυτοδιοίκηση και άλλες διατάξεις» β) Των άρθρων 
34-38 του Ν. 2190/1994 «Σύσταση ανεξάρτητης αρχής 
για την επιλογή προσωπικού και ρύθμιση θεμάτων διοίκη¬ 
σης» γ) Τα Π.Δ. 37α/1987 και 22/1990. 

2. Την 55/1996 απόφαση του κοινοτικού συμβουλίου Ν. 
Ραιδεστού, περί τροποποιήσεως του Οργανισμού Εσωτε¬ 
ρικής Υπηρεσίας της Κοινότητας. 

3. Τη σύμφωνη γνωμοδότηση του Υπηρ. Συμβουλίου 
υπαλλήλων Ο.Τ.Α. Ν. Θεσσαλονίκης, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
της Κοινότητας Ν. Ραιδεστού, ο οποίος έχει ως εξής: 

ΜΟΝΙΜΟ ΠΡΟΣΩΠΙΚΟ 

ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΔΕ 

α) Κλάδος Δ1 Δ/κού. 

Δύο (2) θέσεις με βαθμό Δ-Α 

2. ΚΑΤΗΓΟΡΙΑ ΥΕ 

α. Κλάδος ΥΕ16 εργατών γενικά. 

Δύο (2) θέσεις με βαθμούς Ε-Β 
(Ένα εργάτη καθ/τας και ένα ύδρευσης) 
ΑΡΜΟΔΙΟΤΗΤΕΣ 

Η αρμοδιότητα του διοικητικού πρ/κού ανάγεται στα πα¬ 
ρακάτω θέματα: 

α. Η τήρηση του πρωτοκόλλου αλληλογραφίας εισερχο¬ 
μένων και εξερχομένων εγγράφων και η διεκπεραίωση αυ¬ 
τών. 

β. Η τήρηση του μητρώου Αρρένων και Δημοτολογίων 
και των Ληξιαρχικών βιβλίων. 

γ. Η Τήρηση των βιβλίων επίπλων και σκευών, έργων, 
μητρώου υπαλλήλων και όλων των βιβλίων που προβλέπο- 
νται από το Νόμο. 

δ. Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 
νότητας, αφού προηγουμένως τεθεί υπόψη του Προέ¬ 
δρου της Κοινότητας. 

ε. Η τήρηση των πρακτικών συνεδριάσεων του Κοινοτι¬ 
κού Συμβουλίου. 

στ. Μονογράφει όλα τα σχέδια των προς υπογραφή εγ¬ 
γράφων και προσυπογράφει όλα τα έγγραφα πιστοποιη¬ 
τικά και πίνακες που προβλέπουν οι νόμοι. 

ζ. Καταρτίζει με τον Πρόεδρο, σε σχέδιο, τον προϋπο¬ 
λογισμό της Κοινότητας, συντάσσει και συνυπογράφει 
τους βεβαιωτικούς καταλόγους εσόδων και γενικά διεξά¬ 
γει την λογιστική υπηρεσία της Κοινότητας. Ενημερώνει 
τον πρόεδρο για την πορεία των οικονομικών της κοινότη¬ 
τας και 

η. Διεξάγει κάθε υπηρεσία που απορρέει από την ενά¬ 
σκηση αρμοδιοτήτων οι οποίες ανατίθενται στην κοινό¬ 
τητα από νόμους, διατάγματα κλπ. 

Αρμοδιότητες Γενικού εργάτη 
Στην αρμοδιότητα του Γενικού εργάτη ανάγονται 
α. Η καθ/τα όλων των κοινοχρήστων χώρων της περιφέ¬ 
ρειας της Κοινότητας, 
β. Η καθ/τα των δρόμων. 

γ. Οποιαδήποτε άλλη εργασία σχετική με την καθ/τα 
ανατεθεί στον εργάτη αυτόν από μέρους της υπηρεσίας 
της κοινότητας. 

δ. Η φροντίδα του πρασίνου της Κοινότητας, 
ε. Οι εσκαφές του εδάφους στα σημεία βλαβών του δι¬ 
κτύου ύδρευσης άρδευσης, η μεταφορά υλικών για την 
αποκατάσταση βλαβών και γενικά η παροχή κάθε δυνατής 
βοήθειας προς τον τεχνίτη για την καλή λειτουργία και την 
συντήρηση του δικτύου και 
στ. Η εκτέλεση κάθε υπηρεσίας που ανατίθεται σ’ αυ¬ 
τόν νόμιμα. 

Τυπικά προσόντα διορισμού κατά κατηγορία και κλάδο. 
Όπως αυτά ορίζονται από τις εκάστοτε ισχύουσες δια¬ 
τάξεις. 

Κάλυψη δαπάνης 

Από τις διατάξεις της απόφασης αυτής, προκαλείται δα¬ 
πάνη ύψους 2.576.000 δρχ. θα υπάρξει ανάλογη πρό¬ 
βλεψη στον προϋπολογισμό της Κοινότητας για την κά¬ 
λυψη της δαπάνης αυτής εφόσον αποφασισθεί η κάλυψη 
της νέας θέσης που συστήνεται με την απόφαση αυτή. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Οκτωβρίου 1997 

Μ.Ε.Γ.Γ. Περιφέρειας 
Η Διευθύντρια 
ΕΛΕΝΗ ΠΑΡΖΗ 

-♦- 

Αριθ. Ε.317 (7) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) (σύσταση Ταμιακής Υπηρεσίας) του Δήμου 
Κιλκίς Επιπέδου Γραφείου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθ. 34 του Ν. 2190/94, του άρθ. 8 
του Ν. 2307/95. 

2. Τις διατάξεις του άρθ. 9 παρ. 1 του Ν. 2503/97. 

3. Την αριθ. 27503/3.7.97 εγκύκλιο του ΥΠ.ΕΣΔ.Δ.Α. 

4. Την σύμφωνη γνωμοδότηση του Υπηρεσιακού Συμ¬ 
βουλίου του άρθ. 5 του Ν. 1188/81 όπως αντικαταστά- 
θηκε από το άρθ. 8 παρ. 4 του Ν. 2307/95 όπως αυτή δια¬ 
τυπώθηκε στο αριθμ. 2/97 Πρακτικό του. 

5. Την 189/97 απόφαση του Δημοτικού Συμβουλίου 
Κιλκίς που αφορά την τροποποίηση του Οργανισμού Εσω¬ 
τερικής Υπηρεσίας (σύσταση Ταμιακής Υπηρεσίας) του 
Δήμου Κιλκίς Επιπέδου Γραφείου. 

6. Την 30027/1.9.97 απόφαση του Γεν. Γραμματέα Πε¬ 
ριφέρειας Κεντρικής Μακεδονίας, διαπιστώνουμε: 

Ότι είναι νόμιμη η 189/97 απόφαση του Δημοτικού 
Συμβουλίου Κιλκίς που αφορά την τροποποίηση του Ορ¬ 
γανισμού Εσωτερικής Υπηρεσίας (σύσταση ταμιακής υπη¬ 
ρεσίας) του Δήμου Κιλκίς επιπέδου γραφείου όπως ανα¬ 
λυτικά ορίζεται σ’ αυτή, ώστε η διάρθρωση και η διαβάθ- 
μιση της ταμιακής υπηρεσίας του Δήμου να έχει ως εξής: 

Α. ΚΑΤΗΓΟΡΙΑ ΠΕ 
Κλάδος ΠΕΙ Δ/κού 
Μία (1) θέση με βαθμούς Δ-Α. 

Β. ΚΑΤΗΓΟΡΙΑ ΤΕ 
Κλάδος ΤΕ 17 Δ/κού - Λογ/κού 
Μία (1) θέση με βαθμούς Δ-Α 
Γ. ΚΑΤΗΓΟΡΙΑ ΔΕ 
Κλάδος ΔΕΙ Δ/κού. 

Μία (1) θέση με βαθμό Δ-Α. 

Από τις διατάξεις της απόφασης αυτής θα προκληθεί 
επιπλέον δαπάνη ύψους 10.000.000 δρχ. σε βάρος του 
Προϋπολογισμού του Δήμου Κιλκίς εφόσον γίνει η πλή¬ 
ρωση των συσταθέντων θέσεων και η οποία πίστωση θα 
εγγράφει στον προϋπολογισμό οικονομικού έτους 
1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 1 Οκτωβρίου 1997 

Με εντολή Γ.Γ. Περιφέρειας 
Η Προϊσταμένη Δ/νσης 
Κ. ΤΥΜΠΑΝΙΔΟΥ 

Αριθ. 11499 (8) 

Σύσταση ίδιου Νομικού Προσώπου στην κοιν. Στειρίου Ν. 
Βοιωτίας, με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) ΚΟΙΝΟΤΗΤΑΣ 
ΣΤΕΙΡΙΟΥ». 

Η ΔΙΕΥΘΥΝΤΡΙΑ ΔΙΕΥ/ΝΣΗΣ ΤΟΠΙΚΗΣ 
ΑΥΤΟΔ/ΣΗΣ ΚΑΙ ΔΙΟΙΚ/ΣΗΣ 

Έχοντας υπόψη: 

1. Τις διατάξεις των άρθ. 203-205 του Δ.Κ.Κ. (Π.Δ. 
410/95). 

2. Την 84/1997 απόφαση του Κοινοτικού Συμβουλίου 
Στειρίου σχετικά με την ίδρυση Νομικού Προσώπου με την 
επωνυμία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ Κ. ΣΤΕΙΡΙΟΥ (Κ.Α.Π.Η.)» αποφασίζουμε: 

1. Συστήνουμε ίδιο Νομικό Πρόσωπο δημοσίου δικαίου 
με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ Κ. ΣΤΕΙΡΙΟΥ (Κ.Α.Π.Η.)» στη Κοινοτ. Στειρίου Ν. 
Βοιωτίας. 

2. Ο σκοπός του Νομικού αυτού Προσώπου που συνι- 
στάται σε εφαρμογή προγράμματος, εξωιδρυματικής προ¬ 
στασίας ηλικιωμένων είναι η παροχή ιατροκοινωνικής προ¬ 
στασίας στα ηλικιωμένα άτομα της περιοχής της Κοινότη¬ 
τας Στειρίου, ώστε αυτά να παραμένουν στην οικογένεια 
και στην Κοινότητα. 

3. Πόροι του Νομικού Προσώπου είναι: 

α. Η ετήσια επιχορήγηση της Κοινότητας (ή άλλου φυσι¬ 
κού ή νομικού προσώπου), 
β. Η ετήσια επιχορήγηση του κράτους, 
γ. Κάθε είδους συνδρομές, εισφορές, δωρεές, κληρο¬ 
νομιές, κ’ κληροδοσίες. 

δ. Εισπράξεις από συμβολικές ετήσιες συμμετοχές με¬ 
λών. 

ε. Εισπράξεις από το αντίτιμο υπηρεσίας. 

Για την σύσταση και λειτουργία του ΚΑΠΗ Στειρίου, η 
Κοινότητα εκχωρεί το ποσό των «200.000» δρχ. 

4. Το Νομικό Πρόσωπο διοικείται από πενταμελές (5) 
Διοικητικό Συμβούλιο που αποτελείται από τους: 

α. Από τον εκάστοτε Πρόεδρο της Κοινότητας, ως Πρό¬ 
εδρο. 

β. Δύο (2) Κοινοτικούς συμβούλους που ορίζονται με 
απόφαση του Κ.Σ. 

γ. Δύο (2) αιρετά μέλη του Ν.Π. που εκλέγονται ανά¬ 
μεσα στα μέλη του από αυτά. 

Το Διοικητικό Συμβούλιο εκλέγει από τα μέλη του τον 
αντιπρόεδρο και γραμματέα αυτού. 

Η θητεία του Δ.Σ. ακολοθεί τη δημοτική περίοδο. 

5. Το Ν.Π. εκπροσωπείται στα δικαστήρια και σε κάθε 
αρχή από τον Πρόεδρο και όταν αυτός απουσιάζει από τον 
αντιπρόεδρο. 

6. Η διάρκεια ζωής του ΚΑΠΗ, της Κοινότητας Στειρίου 
είναι: αόριστη. Καταργείται δε στις εξής περιπτώσεις: 

α. Αν πάψουν να υπάρχουν εγγεγραμμένα μέλη, 
β. Αν πάψουν να υπάρχουν επιχορηγήσεις και οικονο¬ 
μικά μέτρα. 

γ. Αν έτσι αποφασίσει το Κοινοτικό Συμβούλιο Κοινότη¬ 
τας Στειρίου. 

7. Ακροτελεύτιο άρθρο. 

«Κάλυψη δαπάνης» από τις διατάξεις της απόφασης αυ¬ 
τής, προκαλείται δαπάνη σε βάρος του προϋπολογισμού 
έτους 1997 ποσού «200.000» δρχ. σε βάρος του Κ.Α. 
212.3. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδεία, 30 Σεπτεμβρίου 1997 

Με εντολή Γ.Γ. Περιφέρειας 
Η Δ/ντρια Τοπ. Αυτ/σης & Διοίκησης 
ΓΑΡΥΦΑΛΛΙΑ ΚΕΛΑΛΗ 

-♦- 

Αριθ. 3557 (9) 

Ανάκληση του ειδικού κανονισμού Λιμένα Λαυρίου υπ’ 
αριθμ. 26, «Περί αχθοφορικών δικαιωμάτων Λιμένα 
Λαυρίου». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 10 του Ν. 1940/91 (ΦΕΚ 40/Α/ 
91) «Μονάδα ειδικών αποστολών Λιμενικού Σώματος». 

2. Τις διατάξεις του Π.Δ. 338/83 «Περί μεταβίβασης αρ¬ 
μοδιοτήτων του Υπουργείου Εμπορικής Ναυτιλίας». 

3. Τον υπ' αριθμ. 26 ειδικό κανονισμό Λιμένα Λαυρίου 
«Περί αχθοφορικών δικαιωμάτων Λιμένα Λαυρίου». 

4. Το γεγονός ότι ο ανωτέρω ειδικός κανονισμός Λιμένα 
Λαυρίου θα πρέπει να επανεξατεσθεί ως προς την τυπική 
νομιμότητά του και στα γενικώτερα πλαίσια εφαρμογής 
του από το Υπουργείο Εμπορικής Ναυτιλίας, αποφασί¬ 
ζουμε: 

Ανακαλούμε τον ειδικό κανονισμό Λιμένα Λαυρίου αρ. 
26 «περί αχθοφορικών δικαιωμάτων Λιμένα Λαυρίου», που 
δημοσιεύθηκε στο ΦΕΚ 765/8.8.97 τεύχος Β, για τους 
αναφερομένους στο σχετικό, λόγους. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Παλλήνη, 15 Οκτωβρίου 1997 
Ο Νομάρχης 

ΔΗΜΗΤΡΙΟΣ ΑΝΑΣΤ. ΦΡΑΓΚΟΣ 
-♦- 

Αριθ. ΔΥΠ/Γ3/Ρ1Κ.5635 (10) 

Χαρακτηρισμός των νερών της Περιοχής του ποταμού Λα- 
γκάβιστα Κοινότητας Λίστας Ν. Θεσπρωτίας και καθο¬ 
ρισμός όρων διάθεσης αποβλήτων σ' αυτά. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

α Το νόμο 3.200/1955 «Περί διοικητικής αποκέντρω¬ 
σης». 

β. Τους Ν. 2218/94 και Ν. 2240/94 περί Νομαρχιακής 
Αυτοδιοίκησης. 

γ. Την Ειβ/221/65 Υγειονομική Διάταξη (ΦΕΚ 138/ 
1965/τβ') «περί διάθεσης λυμάτων και βιομηχανικών απο¬ 
βλήτων» όπως τροποποιήθηκε και συμπληρώθηκε μετα¬ 
γενέστερα με τις αρ. Γ1/17831/7.12.71 (ΦΕΚ 986/τ.β./ 
10.12.71) και Γ4/305/2.8.74 (ΦΕΚ 801/τ.β./9.8.74) και 
τις ερμηνευτικές εγκυκλίους. 

α) Α5/4690/26.4.80, β) ΥΜ/2985/29.5.91 του Υπουρ¬ 
γού Υγείας Πρόνοιας γ) Την με αρ. ΥΜ 794/21.2.1990 
εγκύκλιο του Υπουργείου Υγείας «περί χρήσεις νερών και 
διάθεση αποβλήτων από μονάδες υδατοκαλλιεργειών, και 
την με αρ. Α5/4857/81 εγκύκλιο, 
δ. Την από 19.4.95 αίτηση του Θεοφάνη Λιούρη. 

ε. Την με αρ. Πρωτ. ΔΥΠ/2547/22.5.97 απόφαση Νο¬ 
μάρχη θεπρωτίας «περί συγκρότησης ειδικής γνωμοδοτι- 
κής Επιτροπής». 

στ. Το από 9.6.97 πρακτικό της ειδικής Γνωμοδοτικής 
Επιτροπής, αποφασίζουμε: 

1. Επιτρέπουμε τη διάθεση των αποβλήτων του ιχθυο¬ 
τροφείου του Θεοφάνη Λιούρη στο σημείο (Ο) του ποτα¬ 
μού Λαγκάβιστα Κοινότητας Λίστας όπως αυτό σημειώνε¬ 
ται στο συνημμένο χάρτη 1:20.000 που συνοδεύει την πα¬ 
ρούσα. 

2. Καθορίζουμε ως ανωτέρας τάξης χρήση των νερών 
του σημείου του ποταμού Λαγκάβιστα περιφέρειας κοινό¬ 
τητας Λίστας ως «νερά για κολύμβηση και κάθε άλλη 
χρήση πλήν ύδρευσης». 

3. Ορίζουμε αποδέκτη των αποβλήτων του ιχθυοτρο¬ 
φείου του Θεοφάνη Λιούρη το τμήμα του ποταμού Λαγκά- 
βιστα στο σημείο όπως σημειώνεται στο συνημμένο χάρτη 
που είναι θεωρημένος από την προϊσταμένη του Τμήμα¬ 
τος Υγιεινής Ν. Α. Θεσπρωτίας, με την προϋπόθεση ότι τα 
λύματα θα υπόκεινται σε επεξεργασία σύμφωνα με την 
Ειβ/221/65 Υγειονομική Διάταξη όπως τροποποιήθηκε 
αργότερα με όμοιες της και την ΥΜ/794/21.2.90 εγκύ¬ 
κλιο του Υπουργείου Υγείας Πρόνοιας. 

4. Τα νερά του αποδέκτη θα πρέπει να έχουν τα παρα¬ 
κάτω χαρακτηριστικά: 

α. 'Ανευ επιπλεόντων ή καθιζανόντων στερεών ελαίων ή 
ιλύος προερχομένων από τα απόβλητα του ιχθυοτροφείου 
του Θεοφάνη Λιούρη. 

β. ’Ανευ αποβλήτων μη υποστάντων αποτελεσματική 
απολύμανση. 

γ. Διαλελυμένο οξυγόνο > 5,0 ΜΘ/Ι_. 
δ. Μέση τιμή του πιθανότατου αριθμού κολοβακτηριοει- 
δών επί εκάστης αντιπροσωπευτικής σειράς δειγμάτων 
στο τμήμα του ποταμού < 50 ανά 100 ΜΕ 

ε. ’Ανευ τοξικών ή επιβλαβών εν γένει, ελαιωδών, κε- 
χρωσμένων ή άλλων αποβλήτων, δυνάμενων μεμονομέ- 
νων η εν συνδυασμό να καταστήσουν τα εν λόγω ύδατα 
ακατάλληλα για τις προβλεπόμενες χρήσεις. 

5. Τα απόβλητα μετά της επεξεργασία τους να έχουν τι¬ 
μές των παραμέτρων ως εξής: 

α. ΡΗ=6,5-8,5 
β.θερμοκρασία < 28°0. 

γ. Χρώμα = να μην είναι ορατό σε διάλυση 1.200 και σε 
στοιβάδα πάχους 100Μ. 

δ. Καθιζάνοντα (μετρούμενα σε κώνο ΙΜΗΟΡΡ) = 0,5 
Μ6/1_. 

ε. Αιωρούμενα στερέα = 20ΜΘ/Ε 
στ. Βοϋδ < 40 ΜΓ/Λ. 
ζ. ΟΟΘ < 90 ΜΓ/Λ 

η. θολερότητα = 5 = 25 μονάδες ΝΤΟ. 
θ. λίπη έλαια = άνευ. 
ι. Ολική αμμωνία (ΝΗ4) = 5ΜΟ/Ι_. 
ια. Άζωτο σαν Ν σε (Ν02) = 0,6ΜΘ/ί_. 
ιβ. Άζωτο σαν Ν σε (Ν03) = 20Μ6/Ε 
ιγ. Φώσφορος = 10 Μθ/Ι_. 


6. Τα απόβλητα του ιχθυοτροφείου θα υφίστανται την 
εξής επεξεργασία: 

α. Εσχαρισμός. 

β. Καθίζηση - Αμμοδιύλιση. 

γ. Απολύμανση με χλώριο. 

Η χλωρίωση είναι υποχρεωτική, το δε υπολειμματικό 
χλώριο θα πρέπει να είναι 0,1 ΜΟ/Ε 

7. Η μεταφορά των αποβλήτων από το χώρο επεξεργα¬ 
σίας τους μέχρι το σημείο εκβολής στον αποδέκτη, θα γί¬ 
νεται με κλειστό ή ανοιχτό αγωγό. 

8. Προκειμένου να χορηγηθεί η προβλεπόμενη από το 
αρ. 14 της ΕιΒ/221/65 Υ.Δ. άδεια διάθεσης λυμάτων, 
απαραίτηση προϋπόθεση είναι η εξασφάλιση της συντή¬ 
ρησης του αποδέκτη σύμφωνα με το αρ. 13 παρ. 3 της 
ίδιας Υγειονομικής Διάταξης από την Κοινότητα Λίστας με 
την τεχνική - οικονομική συνδρομή του ΛΙΟΥΡΗ ΘΕΟ¬ 
ΦΑΝΗ, και σε περίπτωση αδυναμίας της Κοινότητας, εξ* 
ολοκλήρου με ευθύνη του ενδιαφερόμενου. 

Στη συντήρηση του αποδέκτη περιλαμβάνονται όλα τα 
απαιτούμενα έργα ή εργασίες ώστε να εξασφαλίζεται η 
ελεύθερη και ανεμπόδιστη ροή των διατιθεμένων αποβλή¬ 
των, η αποφυγή δημιουργίας συλλογών στάσιμων ύγρών, η 
απομάκρυνση τυχόν εναποτιθεμένων στον πυθμένα ή τις 
όχθες οργανικών ή άλλων ουσιών, δυνάμενων να προκα- 
λέσουν οχλήσεις ή υποβάθμιση του Περιβάλλοντος. 

Η θεώρηση της μελέτης και των σχεδιαγραμμάτων για 
την κατασκευή και λειτουργία των εγκαταστάσεων επε¬ 
ξεργασίας και διάθεσης θα γίνεται από τις Υπηρεσίες της 
Ν.Α. Θεσπρωτίας (Τμήμα Υγιεινής, Τμήμα Περιβάλλο¬ 
ντος) και την Τ.Υ.Δ.Κ. 

Σε περίπτωση που χρειαστούν και πρόσθετα μέτρα για 
την εξασφάλιση της καθορισθείσας, δυνάμει της παρού¬ 
σας, ως ανωτέρας τάξης χρήσης των νερών του αποδέκτη, 
θα καθορίσουμε με άλλη απόφασή μας, τους τυχόν πρό¬ 
σθετους όρους, και βέβαια θα ανακληθεί σε περίπτωση μη 
τήρησής της. 

Η παρούσα να δημοσιευθεί στην Εφημερίδα της Κυβέρ- 
σης. 

Ηγουμενίτσα, 24 Οκτωβρίου 1997 
Ο Νομάρχης 
ΝΙΚΟΣ ΤΣΩΝΗΣ 

-♦- 

Αριθ. ΤΥ/9629 (11) 

Δημοσίευση άσκησης επαγγέλματος Κοινωνικού Λειτουρ¬ 
γού. 

Ο ΝΟΜΑΡΗΣ ΚΟΖΑΝΗΣ 

Με την 9629/10.10.97 απόφαση του Νομάρχη Κοζά¬ 
νης έχει χορηγηθεί στην Κιτσοπούλου Ελένη του Κωνστα¬ 
ντίνου άδεια ασκήσεως επαγγέλματος Κοινωνικού Λει¬ 
τουργού. 

Κοζάνη, 10 Οκτωβρίου 1997 
Ο Νομάρχης 

ΠΑΣΧΟΣ I. ΜΗΤΛΙΑΓΚΑΣ 





12860 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε 
Πληροφορίες δημοσιευμάτων λοιπών Φ.Ε. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ και 
αποστολή Φ.Ε.Κ _ 


Κ 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας 188, 1ος όρ. * Τ.Κ 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00_ 26 522 


ΤΙΜΗ ΦΥΛΛΩΝ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 


1, .. - "" 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 » 

50.000 * 

25.000 » 

10.000 » 

5.000 » 

10.000 » 

3.000 » 

250.000 » 

10.000 » 

2.500 δρχ. 

2.500 » 

500 » 

2.500 » 

1.250 » 

500 - 

250 - 

500 - 

150 » 

12.500 » 

500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. , 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

■ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

■ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






